אבנר דורמן

**אבנר דוֹרְמָן** (נולד ב-14 באפריל 1975) הוא מלחין, מנצח ומחנך ישראלי.

## קורות חיים
אבנר דורמן הוא בנו של המנצח ונגן הבסון זאב דורמן. נכדו של מנחם דורמן. הוא למד קומפוזיציה אצל יוסף ברדנשווילי ואצל ג'ון קוריליאנו. הוא בעל תואר דוקטור בקומפוזיציה מבית הספר ג'וליארד בניו יורק, ובעל תואר מוסמך בקומפוזיציה, בניצוח ובמוזיקולוגיה מהתוכנית הבין-תחומית לתלמידים מצטיינים ע"ש עדי לאוטמן באוניברסיטת תל אביב. בגיל 25 זכה דורמן בפרס ראש הממשלה למלחינים והיה למלחין הצעיר ביותר לזכות בפרס זה. בשנת 2001 קיבל את פרס אקו"ם עבור סימפוניית האלף. שנה לאחר מכן נבחר ל"מלחין השנה" על ידי עיתון מעריב ובאותה השנה זכה בפרס משרד התרבות לביצוע הטוב ביותר של מוזיקה ישראלית עבור מחזור השירים "בועז". יצירתו, "ואריאציות ללא נושא", שבוצעה לראשונה על ידי התזמורת הפילהרמונית הישראלית בשנת 2003, זכתה בשנה שלאחר מכן בפרס "הישג השנה" מאקו"ם. בשנת 2004 זכה דורמן בפרס הראשון בפסטיבל של איגוד המלחינים האסייתים. בארצות הברית זכה דורמן שלוש פעמים בפרס מורטון גולד ולמד במרכז המוזיקה טנגלווד. כמו כן השתלם בקורס לכתיבת מוזיקה לסרטים של ASCAP.

יצירותיו של אבנר דורמן הוזמנו ובוצעו על ידי התזמורת הפילהרמונית הישראלית, הפילהרמונית של ניו יורק, הפילהרמונית של מינכן, התזמורת הפילהרמונית של לוס אנג'לס, התזמורת הממלכתית של בוואריה, התזמורת הסימפונית של ברמינגהאם, התזמורת הפילהרמונית של המבורג (תזמורת האופרה הממלכתית של המבורג), תזמורת רדיו וינה, תזמורת פסטיבל וורביה, תזמורת פסטיבל קבריו, צמד פרקדו, התזמורת הסימפונית של נאשוויל, התזמורת הסימפונית של אינדיאנפוליס, הפסטיבל הבינלאומי למוזיקה קאמרית בירושלים, אגודת המוזיקה הקאמרית של שיקגו, הרביעייה הירושלמית, הקאמרטה הישראלית ירושלים, התזמורת הסימפונית הישראלית ראשון לציון, התזמורת הקאמרית הישראלית, התזמורת הסימפונית חיפה, מקהלת פסטיבל טנגלווד, מקהלת סרפים מבוסטון, אגודת המוזיקה הקאמרית של לינקולן סנטר, התזמורת הקאמרית של סן דייגו ותזמורת הפסטיבל של בולינג גרין.

הביצוע התזמורתי הראשון של יצירותיו התקיים בשנת 1994 בתזמורת הסימפונית חיפה. בין השנים 2001 ל-2003 שימש אבנר דורמן כמלחין הבית של הקאמרטה הישראלית ירושלים.

במאי 2006 יצא לאור דיסק המוקדש ליצירותיו לפסנתר בחברת התקליטים נקסוס (בביצוע אלירן אבני). יצירותיו של אבנר דורמן יוצאות לאור בהוצאת ג'. שירמר, ניו יורק.

דורמן הוא אמן נבחר של הקרן למצוינות בתרבות לשנת 2008. אבנר דורמן שימש כמלחין הבית של התזמורת הסימפונית של אלבמה בעונת הקונצרטים 2010–2011.

בנוסף להלחנה אבנר דורמן הוא גם מנצח ובין השנים 2013 - 2019 היה מנהל מוזיקלי של התזמורת הקאמרית "עיר המוזיקה" בקליבלנד.

## יצירות
### יצירות סימפוניות

* שיחות על אהבה, סימפוניה כוראלית (2014), בוצעה בעונת הקונצרטים (2023-2024) של התזמורת הפילהרמונית הישראלית בניצוחו של יואל לוי. היצירה מבוססת על הספר "שיחות של אהבה" מאת דון יהודה אברבנאל מהמאה ה-16.

* אוזו ומוזו מכפר קאקארוזו (2012)
* אסטרולטרי (2011), בוצע בעונת הקונצרטים 2015–2016 של התזמורת הסימפונית הישראלית ראשון לציון בניצוחו של ג'יימס ג'אד)
* (לא) הצל (2010)
* "מחול אזרבייג'ני" (גרסה תזמורתית, 2010, בוצעה לראשונה על ידי התזמורת הפילהרמונית הישראלית בניצוחו של זובין מהטה)
* אוריה (2009, בהזמנת התזמורת הסימפונית של סן פרנסיסקו ומייקל טילסון תומאס. בוצעה לראשונה על ידי התזמורת הסימפונית של סן פרנסיסקו בניצוחו של דייוויד רוברטסון)
* נשמות אבודות - קונצ'רטו לפסנתר (2009, לראשונה על ידי אלון גולדשטיין ותזמורת קנזס סיטי בניצוחו של מייקל שטרן)
* קונצ'רטו לכינור (2006, בוצע לראשונה על ידי איתי שפירא והתזמורת הסימפונית ירושלים)
* וריאציות ללא נושא (2003)
* סימפונית "אלף" (2000)

### קונצ'רטי לתזמורת קאמרית
* קונצ'רטו גרוסו (2003)
* קונצ'רטו בלה (1995)
* קונצ'רטו למנדולינה (2006)
* קונצ'רטו לפיקולו (2001)
* קונצ'רטו לסקסופון (2003, בוצע לראשונה על ידי ג'ושוע רדמן ותזמורת אלבמה בניצוחו של ג'סטין בראון)

### מוזיקה לסרטים ולמחול
*גן קופים (2023)
*פלאות (2013)
*אימפקט (2006)
* "פלאפל" (2001)
* אקורד/דיסקורד (1999)
*בן (1997)

### מוזיקה קאמרית
* סונטה מספר 3 לכינור ולפסנתר (2011)
* סונטה מספר 2 לכינור ולפסנתר (2008)
* מעורב ירושלמי (2007)
* רביעיית מיתרים מספר 2 (2004)
* סונטה מספר 2 לכינור ולפסנתר (2004)
* רביעיית מיתרים מספר 1 (2003)
* טריו (2002)
* טרי-יו! (1996)

### פסנתר סולו
*נוקטורן אינסומניאק (2007)
* ריקוד אזרבאיג'ני (2005)
* סונטה מספר 3 / סוויטת מחול (2005)
* מומנטים מוזיקליים (2003)
* סונטה מספר 2 (2001)
* סונטה מספר 1 (1998)
* פרלוד מספר 1 (1992)

### קונצ'רטי לכלי הקשה ותזמורת
* תבלינים, בשמים, רעלים (2006 בוצע לראשונה על ידי צמד הנקשנים פרקדו והתזמורת הפילהרמונית הישראלית בניצוחו של זובין מהטה)
* קפוא בזמן (2007 בוצע לראשונה על ידי מרטין גרובינגר והתזמורת הפילהרמונית של המבורג בניצוחה של סימון יאנג)

### קונצ'רטו לצ'לו ולתזמורת
*ביצוע בכורה של היצירה המשלבת רוק, ג'אז ומוזיקה מזרח תיכונית, בוצע לראשונה בפברואר 2013 (בניצוחו של רנדל קרייג פליישר. סולנית: ענבל שגב)

### מוזיקה ווקאלית ומקהלתית
* תהלים 67 (2004)
* בועז (2002)
* (2006) The Fear of Men

## קישורים חיצוניים
* 

* ביוגרפיה באתר המו"ל ג'. שירמר
* 
* אבנר דורמן באתר נקסוס
* הודעה על הקונצ'רטו לצ'לו

קטגוריה:מלחינים ישראלים במוזיקה הקלאסית
קטגוריה:מלחינים ישראלים
קטגוריה:מנצחים ישראלים
קטגוריה:מנצחים יהודים אמריקאים
קטגוריה:מלחינים יהודים אמריקאים
קטגוריה:מורים למוזיקה בישראל
קטגוריה:מהגרים מישראל לארצות הברית
קטגוריה:בוגרי אוניברסיטת תל אביב: התוכנית הבין-תחומית לתלמידים מצטיינים ע"ש עדי לאוטמן
קטגוריה:בוגרי בית הספר ג'וליארד
קטגוריה:ישראלים שנולדו ב-1975